****

**ОБЩИНСКИ СЪВЕТ ДЕВНЯ**

**НАРЕДБА**

**ЗА**

**ОПРЕДЕЛЯНЕ РАЗМЕРА НА МЕСТНИТЕ ДАНЪЦИ**

**НА ТЕРИТОРИЯТА НА ОБЩИНА ДЕВНЯ**

**Глава първа**

**ОБЩИ ПОЛОЖЕНИЯ**

**Чл.1.** С тази наредба се уреждат отношенията, свързани с определяне размерите на местните данъци на територията на Община Девня.

**Чл.2.** (1) В общинския бюджет постъпват следните местни данъци:

1. данък върху недвижимите имоти;

2. данък върху наследствата;

3. данък върху даренията;

4. данък при възмездно придобиване на имущество;

5. данък върху превозните средства;

6. патентен данък;

7. туристически данък;

8. данък върху таксиметров превоз на пътници;

9. други местни данъци, определени със закон.

**Чл.3.** (1) Размерите на местните данъци по чл. 1 ce определят с тази наредба при условията, по реда и в границите, определени в Закона за местните данъци и такси.

(2) Когато до края на предходната година общинският съвет не е определил размера на местните данъци за текущата година, местните данъци се събират на базата на действащия размер към 31 декември на предходната година.

(3) Не се допускат изменения в приетите от общинския съвет размер и начин на определяне на местните данъци в течение на годината.

**Чл.4.** Местните данъци се заплащат в брой или с ПОС в касите на общинската администрация или безкасово по съответната сметка.

**Чл.5.** (1) Данъчните декларации по Закона за местните данъци и такси се подават от данъчно задължените лица или от техните законни представители по образец, одобрен от министъра на финансите, който се обнародва в "Държавен вестник".

(2) Данъчните декларации по ал. 1 могат да се подават и по електронен път по реда на Данъчно-осигурителния процесуален кодекс.

**Чл.6.** (1) Установяването, обезпечаването и събирането на местните данъци се извършват от служители на общинската администрация по реда на Данъчно-осигурителния процесуален кодекс. Обжалването на свързаните с тях актове се извършва по местонахождението на общината, в чийто район е възникнало задължението по същия ред.

(2) Невнесените в срок данъци по Закона за местните данъци и такси се събират заедно с лихвите по Закона за лихвите върху данъци, такси и други подобни държавни вземания. Принудителното събиране се извършва от публични изпълнители по реда на Данъчно-осигурителния процесуален кодекс или от съдебни изпълнители по реда на Гражданския процесуален кодекс.

(3)В производствата по ал. 1 служителите на общинската администрация имат правата и задълженията на органи по приходите, а в производствата по обезпечаване на данъчни задължения - на публични изпълнители. Служителите по тази алинея се определят със заповед на кмета на общината

(4) Когато в нормативен акт е предвидено изискване за представяне на удостоверение по чл. 87, ал. 6 от Данъчно-осигурителния процесуален кодекс, за задължения за данъци и такси по Закона за местните данъци и такси се представя удостоверение само за задълженията за данъци и такси към общината по постоянен адрес, съответно седалище, на задълженото лице.

(5) Кметът на общината упражнява правомощията на решаващ орган по чл. 152, ал. 2 от Данъчно-осигурителния процесуален кодекс, а ръководителят на звеното за местни приходи в съответната община - на териториален директор на Националната агенция за приходите.

(6) Компетентен орган за отсрочване и разсрочване на местни данъци в размер до 100 000 лв./51130 евро и при условие, че отсрочването или разсрочването се иска до една година от датата на издаване на разрешението, е кметът на общината, а в останалите случаи е общинският съвет.

**Чл.7.** Общините предоставят ежедневна информация по електронен път на Министерството на финансите, посочена в чл. 5а от Закона за местните данъци и такси, по ред, начин и във формат, определени със заповед на министъра на финансите.

**Глава втора**

**МЕСТНИ ДАНЪЦИ**

**Раздел I**

**Данък върху недвижимите имоти**

**Чл.8.** (1) (Изм. с Решение № 186/30.12.2020 г.) С данък върху недвижимите имоти се облагат разположените на територията на страната сгради и самостоятелни обекти в сгради, както и поземлените имоти, разположени в строителните граници на населените места и селищните образувания, и поземлените имоти извън тях, които според подробен устройствен план имат предназначението по чл. 8, т. 1 от Закона за устройство на територията и след промяна на предназначението на земята, когато това се изисква по реда на специален закон.

(2) Не се облагат с данък:

1. поземлените имоти, заети от улици, пътища от републиканската и общинската пътни мрежи и железопътната мрежа, до ограничителните строителни линии;

2. поземлените имоти, заети от водни обекти, държавна и общинска собственост;

3. земеделските земи и горите, с изключение на застроените земи - за действително застроената площ и прилежащия й терен;

4. (доп. с Решение № 212.1.1/30.04.2025 г.) недвижимите имоти с данъчна оценка до 1680 лв./858.97 евро включително.

**Чл.9.** (1) Данъчно задължени лица са собствениците на облагаеми с данък недвижими имоти.

(2) Собственикът на сграда, построена върху държавен или общински поземлен имот, е данъчно задължен и за този имот или съответната част от него.

(3) При учредено вещно право на ползване данъчно задължен е ползвателят.

(4) При концесия данъчно задължен е концесионерът. При концесия за добив данъчно задължено лице е собственикът, с изключение на случаите, при които в полза на концесионера е учредено вещно право на ползване върху поземления имот или съответната част от него.

(5) За имот - държавна или общинска собственост, данъчно задължено е лицето, на което имотът е предоставен за управление.

**Чл.10.** (1) Когато върху облагаем недвижим имот правото на собственост или ограниченото вещно право на ползване е притежание на няколко лица, те дължат данък съответно на частите си.

(2) Всеки от съсобствениците на имота, съответно от съпритежателите на ограниченото вещно право на ползване, може да плати данъка за целия имот за сметка на останалите.

**Чл.11.** Данъкът се заплаща независимо дали недвижимите имоти се използват или не.

**Чл.12.** (1) Данъкът върху недвижимите имоти се заплаща в брой или чрез ПОС терминал на касите на община Девня, по банков път – по сметка на общината или с пощенски запис.

**Чл.13**. (1) Данъкът върху недвижимите имоти се плаща на две равни вноски в следните срокове: до 30 юни и до 31 октомври на годината, за която е дължим. На предплатилите до 30 април за цялата година се прави отстъпка 5 на сто.

(2) При прехвърляне на недвижим имот или при учредяване на вещни права върху недвижим имот дължимият до прехвърлянето/учредяването данък, включително за месеца на прехвърлянето/учредяването, се заплаща от прехвърлителя/учредителя преди прехвърлянето/учредяването.

(3) За недвижимите имоти, придобити през текущата година, данъкът се заплаща в сроковете по ал. 1, а в случаите, в които придобиването е след изтичане на сроковете по ал. 1, данъкът се заплаща в двумесечен срок от датата на придобиването на имота.

(4) Данъкът върху недвижимите имоти постъпва в приход на бюджета на общината, на територията на която се намира имотът. Данъкът, дължим от концесионера за имот, разположен на територията на повече от една община, постъпва в приход на общината, на чиято територия е по-голямата част от имота.

**Чл.14.** (1) За новопостроените сгради и постройки, които не подлежат на въвеждане в експлоатация по реда на Закона за устройство на територията, собственикът уведомява за това писмено в 2-месечен срок звеното за местни приходи в общината, по местонахождение на имота, като подава декларация по чл.14 ал.1 от Закона за местните данъци и такси за облагане с годишен данък върху недвижимите имоти.

(2) (Доп. с Решение № 186/30.12.2020 г.) Не се подават данъчни декларации за облагане с годишен данък за новопостроените сгради, подлежащи на въвеждане в експлоатация по реда на Закона за устройство на територията. Необходимите данни за определяне на данъка на новопостроените сгради и/или на самостоятелни обекти в тях се предоставят на служителите по чл. 4, ал. 1 от Закона за местните данъци и такси от възложителя на строежа в 2-месечен срок, след завършването на сградата в груб строеж по образец, определен от министъра на финансите.

(3) Не се подават данъчни декларации за облагане с годишен данък за имотите и ограничените вещни права, придобити по възмезден или безвъзмезден начин по раздел трети от тази глава.

(4)За новопостроен или придобит по друг начин имот или ограничено вещно право на ползване в срока по ал. 1 предприятията подават информация за отчетната стойност и други обстоятелства, имащи значение за определянето на данъка.

 (5) (Доп. с Решение № 148/27.12.2024 г.) При преустройство и при промяна на предназначението на съществуваща сграда или на самостоятелен обект в сграда, както и при промяна на други обстоятелства, които имат значение за определяне на данъка, вписани в имотния регистър или в кадастралната карта и кадастралните регистри или в регистри, налични в общината, служителите по чл. 4 отразяват промяната служебно, за което на данъчно задълженото лице се изпраща уведомление в 30-дневен срок.

 (6)При придобиване на имот по наследство декларацията по ал. 1 се подава в 6-месечен срок от наследниците или заветниците. В случай че не е подадена, след изтичането на срока, служителят по чл. 4, ал. 1 от Закона за местните данъци и такси образува партида за наследения недвижим имот въз основа на данните, налични в общината и в регистъра на населението.

(7) (Доп. с Решение № 186/30.12.2020 г.) Подадената декларация от един съсобственик, съответно ползвател, ползва останалите съсобственици или ползватели. Подадените данни по ал. 2 от един възложител ползват останалите възложители.

(8) Не се изисква подаване на данъчна декларация, когато промяната в обстоятелствата, имащи значение за определяне на данъка, са удостоверени от общината в случаите на търпимост на строежите, в изпълнение на Националната програма за енергийна ефективност на многофамилни жилищни сгради или в качеството й на възложител по Закона за устройство на територията. Служител от общинската администрация отразява служебно настъпилите промени в техническите характеристики на имота.

**Чл.15.** (1) За новопостроените сгради или части от сгради се дължи данък от началото на месеца, следващ месеца, през който са завършени.

(2) При прехвърляне на собствеността на имота или при учредяване на ограничено вещно право на ползване приобретателят дължи данъка от началото на месеца, следващ месеца, през който е настъпила промяната в собствеността или ползването, освен ако данъкът е платен от прехвърлителя.

(3) Завършването на сграда или на част от нея се установява с удостоверение за въвеждане в експлоатация или разрешение за ползване, издадени по реда на Закона за устройство на територията.

(4) Органите, издаващи документите по ал. 3, предоставят служебно по един екземпляр от тях на звеното за местни приходи в общината, в едноседмичен срок от издаването им.

(5) Данъкът по ал. 1 се дължи и в случаите, когато в двегодишен срок от завършването на сградата в груб строеж, съответно – в едногодишен срок от съставяне на констативен акт по чл. 176, ал. 1 от Закона за устройство на територията, сградата не е въведена в експлоатация или не е издадено разрешение за ползване.

(6) Лицето, упражняващо строителен надзор, или техническият ръководител – за строежите от пета категория, предоставя екземпляр от съставения констативен акт по чл. 176, ал. 1 от Закона за устройство на територията на звеното за местни приходи в общината в едноседмичен срок от съставянето му.

(7) Завършването на сградата в груб строеж се установява по реда на чл. 181, ал. 3 от Закона за устройство на територията. Обстоятелствата по ал. 5 се установяват с констативен акт, съставен от служители на общината. Актът се съобщава на данъчно задълженото лице, което може да оспори констатациите в акта в 7-дневен срок от уведомяването.

(8) (Нова с Решение № 148/27.12.2024 г.) При преустройство и при промяна на предназначението на съществуваща сграда или на самостоятелен обект в сграда, както и при промяна на друго обстоятелство, което има значение за определяне на данъка, Агенцията по вписванията и Агенцията по геодезия, картография и кадастър уведомяват общината в 7-дневен срок за промененото обстоятелство по реда на Закона за електронното управление, за обстоятелства, подлежащи на вписване в имотния регистър, и за промени в кадастралната карта и кадастралните регистри.

**Чл.16.** (1) При частично или пълно унищожаване на сградите, както и при преминаване на недвижимите имоти от необлагаеми в облагаеми и обратно данъчно задължените лица уведомяват за това писмено в 2-месечен срок звеното за местни приходи в общината, като подават декларация по чл.14 ал.1 от Закона за местните данъци и такси за облагане с годишен данък върху недвижимите имоти.

(2) В случаите по ал. 1 задължението за плащане на данъка се прекратява, съответно възниква, от началото на месеца, следващ месеца, в който е настъпила промяната.

**Чл.17.** (Доп. с Решение №148/27.12.2024 г.) Служителите на общинската администрация проверяват подадените декларации и предоставената служебно информация по чл. 15, ал. 4, 6, 7 и 8, и чл. 51, ал. 1 от Закона за местните данъци. Може да поискат допълнителни данни за облагаемия имот, да сверяват данните от декларацията със счетоводните книги, планове, скици и документи, въз основа на които имотът се притежава или се ползва, а при нужда - и чрез измерване на имота от техническите органи. При поискване от служителите на общинската администрация на данни и доказателствен материал за имотно състояние (копия от карти и планове, компютърни модели, регистри и други) съответните административни органи са длъжни да ги предоставят безвъзмездно в 7-дневен срок.

**Чл.18.** (1) Данъкът се определя върху данъчната оценка на недвижимите имоти по чл. 10, ал. 1 от Закона за местните данъци и такси, към 1 януари на годината, за която се дължи и се съобщава на лицата до 1 март на същата година.

(2) При промяна на данъчната оценка на имота през годината данъкът се определя върху новата оценка от месеца, следващ месеца на промяната. В случаите на промяна от общинския съвет на границите на зоните в населените места и категориите на вилните зони или на населените места данъкът се определя върху новата данъчна оценка от 1 януари на следващата година.

(3) Алинея 2, изречение първо не се прилага за нежилищните имоти, които са собственост на предприятията или върху които им е учредено ограничено вещно право на ползване.

**Чл.19.** Данъчната оценка на недвижимите имоти на гражданите се определя от служител на общинската администрация по норми съгласно приложение № 2 от Закона за местните данъци и такси, в зависимост от вида на имота, местонахождението, площта, конструкцията и овехтяването и се съобщава на данъчно задължените лица.

**Чл.20.** (1) Данъчната оценка на недвижимите имоти на предприятията е по-високата между отчетната им стойност и данъчната оценка съгласно приложение № 2 от Закона за местните данъци и такси, а за жилищните имоти - данъчната им оценка съгласно приложение № 2 от Закона за местните данъци и такси.

(2) Данъчната оценка на недвижимите имоти, върху които е учредено право на ползване на предприятие, е отчетната им стойност по баланса на собственика или данъчната оценка, съгласно приложение № 2 от Закона за местните данъци и такси, а за жилищните имоти - данъчната оценка съгласно приложение № 2 от Закона за местните данъци и такси.

(3) Данъчната оценка на имотите по чл. 9, ал. 2 от настоящата наредба, върху които са построени сгради собственост на лица, различни от собственика на поземления имот, се определя съгласно нормите по приложение № 2 от Закона за местните данъци и такси.

(4) (Изм. с Решение № 186/30.12.2020 г.) При липса на счетоводни данни данъчната оценка се определя от служител на общинската администрация за сметка на данъчно задълженото лице. Данъчната оценка се определя от служител на общинската администрация и при наличие на счетоводни данни, определени в нарушение на приложимото счетоводно законодателство. Определянето на данъчната оценка се извършва по реда на Данъчно-осигурителния процесуален кодекс.

**Чл.21.** (Изм. с Решение № 186/30.12.2020 г.) Размерът на данъка върху недвижимите имоти се определя в размер на 4.00 на хиляда върху данъчната оценка на недвижимите имоти на данъчно задължените лица.

**Чл.22.** Данъкът се определя от служител на общинската администрация по местонахождението на недвижимия имот и се съобщава на данъчно задълженото лице или на негов законен представител.

**Чл.23.** От заплащане на данък ce освобождават лицата за имотите, определени в чл. 24 от Закона за местните данъци и такси.

**Чл.24.** (1) За имот, който е основно жилище, данъкът се дължи с 50 на сто намаление.

(2) За имот, който е основно жилище на лице с намалена работоспособност от 50 до 100 на сто, данъкът се дължи със 75 на сто намаление.

(3) В случай, че е установено деклариране на повече от едно основно жилище, облекченията по ал. 1 и 2 не се прилагат и данъкът, определен по чл. 21, т.1 от настоящата наредба, се дължи в пълен размер за всяко от жилищата и за периода, в който едновременно са декларирани, като основни жилища.

**Чл.25.** Лицата предявяват правото си на освобождаване от данък или за ползване на данъчно облекчение, чрез подаване на данъчна декларация по чл.27 от Закона за местни данъци и такси, която подават в 2- месечен срок от настъпване на обстоятелството.

**Раздел II**

**Данък върху наследствата**

**Чл.26.** (1) С данък върху наследствата се облагат наследените по закон или по завещание имущества в страната или в чужбина на български граждани, както и имуществата в страната на чуждите граждани.

(2) Имуществата на лица без гражданство се облагат като имущества на български граждани, ако постоянното им местопребиваване е на територията на страната.

**Чл.27.** (1) Наследственото имущество включва притежаваните от наследодателя движими и недвижими вещи и права върху такива вещи, както и другите му имуществени права, вземания и задължения към момента на откриване на наследството, освен ако със закон е предвидено друго.

(2) Като наследствено се облага и имуществото, което се получава в случай на смърт на наследодателя непосредствено от трето лице въз основа на сключен от наследодателя договор.

(3) Алинея 2 не се прилага, ако договорът е сключен в изпълнение на задължение по закон.

**Чл.28.** (1) Данъкът върху наследството се заплаща от наследниците по закон или по завещание, както и от заветниците.

(2) Данък върху наследството не се заплаща от преживелия съпруг и от наследниците по права линия без ограничения.

**Чл.29.** (1) При откриване на наследство данъчно задължените лица по чл. 28 от настоящата наредба или техните законни представители са длъжни в срок от 6 месеца да подадат декларация по чл.32 от Закона за местните данъци и такси в общината по последното местожителство на наследодателя, а ако последният е имал местожителство в чужбина - по местонахождението на по-голямата част от имуществото му в страната.

(2) За наследник или заветник, който не е съпруг, низходящ, родител, брат или сестра, 6-месечният срок от подаване на декларацията тече от узнаването, че наследството е открито.

(3) За имуществата на лица, обявени от съда за отсъстващи, декларацията се подава от лицата, които се явяват наследници на обявения за отсъстващ към момента на последното известие от него. В тези случаи 6-месечният срок за подаване на декларацията започва да тече от въвеждането във владение.

(4) Когато наследникът е лице, което е било заченато към момента на откриване на наследството и е живородено, срокът по ал. 1 за неговите законни представители започва да тече от деня на раждането му.

(5) Подадената в срок декларация от един наследник ползва и другите наследници.

(6) Данъчно задължените лица посочват в декларацията полученото наследствено имущество по вид, местонахождение и оценка.

(7) Наследствени имущества, за които данъчно задължените лица са узнали след изтичане на сроковете по предходните алинеи, се декларират в едномесечен срок от узнаването. В тези случаи дължимият данък се преизчислява.

**Чл.30.** (1) Наследственото имущество, с изключение на освободеното от данък, се определя и оценява в левове към момента на откриване на наследството, по реда на чл.33 от Закона за местните данъци и такси. както следва:

1. недвижимите имоти на територията на страната - по данъчна оценка съгласно приложение № 2 на Закона за местните данъци и такси;

2. чуждестранната валута и благородните метали - по централния курс на Българската народна банка;

3. ценните книжа - по пазарна стойност, а когато пазарната стойност не може да бъде определена без значителни разходи или затруднения, те се оценяват по номинал;

4. превозните средства - по застрахователна стойност;

5. останалите движими вещи и права - по пазарна стойност;

6. предприятия или дялови участия в търговски дружества или кооперации - по пазарна стойност, а когато определянето й изисква значителни разходи или затруднения - по счетоводни данни.

7. недвижимите имоти на територията на друга държава - членка на Европейския съюз, или на друга държава - страна по Споразумението за Европейското икономическо пространство, или на трета държава - по данъчна стойност, посочена в документ, издаден за целите на данъчно облагане от компетентен орган на съответната държава, придружен с точен превод на български език, извършен от заклет преводач.

(2) По реда на ал. 1 се оценяват и задълженията на наследодателя.

(3) Правата и задълженията на наследодателя, които не са установени по основание или размер, се декларират, но се оценяват и вземат предвид при определяне на облагаемата наследствена маса след установяването им по основание и размер. В тези случаи дължимият данък се преизчислява.

(4) При поискване от служител на общинската администрация или от заинтересуваното лице застрахователите издават в 7-дневен срок удостоверение за застрахователната стойност на вещта.

**Чл.31.** От актива на облагаемата наследствена маса, определен по реда на чл. 30 от настоящата наредба, се приспадат:

1. установените по основание и размер задължения на наследодателя към момента на откриване на наследството, ако срещу тези задължения не се придобива имущество, което e освободено от данък върху наследствата; не се приспадат задълженията към кредитори, вземанията на които към наследодателя са погасени по давност и не са изпълнени в 6-месечния срок по чл. 32 от Закона за местните данъци и такси;

2. правата и вземанията, които наследниците са прехвърлили в полза на държавата или общините по установения от закона ред в 6-месечния срок по чл. 32 от Закона за местните данъци и такси;

3. (доп. с Решение № 212.1.1/30.04.2025 г.) разноските за погребение в размер 1000 лв./511.29 евро;

4. предвидените в Закона за местните данъци и такси облекчения.

**Чл.32.** (1) Облагаемата наследствена маса се разделя на наследствени дялове, като за всеки наследник се определя дял по реда на Закона за наследството .

(2) Наследствените дялове се увеличават, съответно намаляват, със стойността на заветите, оценени по реда на чл. 30 от настоящата наредба.

**Чл.33.** (доп. с Решение № 212.1.1./30.04.2025 г.) Данъкът се определя поотделно за всеки наследник или заветник, както следва:

1. за братя и сестри и техните деца – 0,4 на сто за наследствен дял над 250 000 лв./127 822.97 евро;

2. за лица, извън посочените в т. 1 – 3,3 на сто за наследствен дял над 250 000 лв./127 822.97 евро;

**Чл.34.** (1)Данъкът се определя и се съобщава на всеки наследник или заветник поотделно по реда на Данъчно-осигурителния процесуален кодекс.

(2) (Отм. с Решение № 186/30.12.2020 г.)

**Чл.35.** Освобождават се от данък върху наследствата, лицата и имуществата посочени в чл.38 от Закона за местните данъци и такси.

**Чл.36.** В случай, че наследодателят е придобил по наследство недвижимо имущество, в наследствената маса се включват 40 на сто от данъчната оценка на това имущество, ако то е придобито до 1 година преди смъртта му; 50 на сто, ако е придобито до 2 години преди смъртта му, и 60 на сто, ако е придобито до 3 години преди смъртта му.

**Чл.37.** (1) Данъкът се плаща в 2-месечен срок от връчване на съобщението.

(2) Когато се наследява предприятие на едноличен търговец, участие в събирателно дружество, дялове и акции, представляващи повече от 50 на сто от капитала на търговските дружества, дължимият данък може да бъде заплатен в срок до 1 година от откриване на наследството заедно със законната лихва, която започва да се начислява след изтичане на 2-месечния срок по ал. 1.

**Чл.38.** (1) Сумите по сметки на починали лица се изплащат на техните наследници след представяне на удостоверение от общината, че са посочени в декларацията за облагане с данък върху наследствата и данъкът е платен. Когато данъкът не е платен, той се удържа и се превежда по сметката на съответната община в едномесечен срок от представянето на документ за размера на дължимия данък, а на наследниците се изплащат суми до размера на остатъка по сметката на наследодателя.

(2) Алинея 1 се прилага съответно и при изплащане на обезщетения по договор за застраховка "Живот", сключен от наследодателя в полза на трети лица.

(3) Прехвърлянето на поименни акции и други ценни книжа, принадлежали на лица, които са починали или са обявени за отсъстващи, се извършва въз основа на удостоверение, издадено от общината по местооткриване на наследството, че тези ценни книжа са посочени в декларацията и дължимият данък върху наследството е платен.

**Чл.39.** Банките, застрахователните и другите търговски дружества, както и всички други лица, които са влогодържатели или длъжници по ценни книги, пари или друго имущество, което влиза в едно наследство, за което знаят че е открито, са длъжни преди плащането, предаването или прехвърлянето на това имущество да изпратят опис на имуществото на общината по местооткриване на наследството.

**Раздел III**

**Данък при придобиване на имущества по дарение и по възмезден начин**

**Чл.40.** (1) Обект на облагане с данък са имуществата, придобити по дарение, както и недвижимите имоти, ограничените вещни права върху тях и моторните превозни средства, придобити по възмезден начин.

1. Подлежат на облагане с данък в размер на данък дарение и безвъзмездно придобитите по друг начин имущества, както и погасените чрез опрощаване задължения.
2. Данък при безвъзмездно придобиване на имущества се дължи и при придобиване на недвижими имоти и ограничени вещни права върху тях по давност.
3. (Изм. с Решение № 186/30.12.2020 г.) Алинея 1 не се прилага за моторни превозни средства:

1. придобити преди първоначалната им регистрация за движение в страната;

2. за които приобретателят е в чужбина и за които няма последваща регистрация за движение в страната;

3. с прекратена регистрация на основание тотална щета и за които няма последваща регистрация за движение от нов приобретател в страната.

1. Алинея 2 не се прилага, ако прехвърлянето е в изпълнение на задължение по закон или въз основа на акт на Министерския съвет за безвъзмездно предоставяне на имущества на инвеститори по приоритетни инвестиционни проекти.
2. Не се облагат с данък имуществата, придобити по дарение между роднини по права линия и между съпрузи.

**Чл.41.** (1) Данъкът се заплаща от приобретателя на имуществото по чл. 40, а при замяна - от лицето, което придобива имуществото с по-висока стойност, освен ако е уговорено друго. В случай, когато е уговорено, че данъкът се дължи от двете страни, те отговарят солидарно. Когато страните са се уговорили, че данъкът се дължи от прехвърлителя, другата страна е поръчител.

(2) Когато приобретателят на имуществото е в чужбина, данъчно задължен е прехвърлителят.

**Чл.42.** (1) Основа за определяне на данъка е оценката на имуществото в левове към момента на прехвърлянето, а при придобиване по давност – към момента на издаване на акта, удостоверяващ правото на собственост, който подлежи на вписване.

(2) Имуществото се оценява, както следва:

1. недвижимите имоти и ограничените вещни права върху тях - по уговорената цена или по определена от държавен или общински орган цена, а в случай че тя е по-ниска от данъчната им оценка - по последната, съгласно приложение № 2;

2. чуждестранната валута и благородните метали - по централния курс на Българската народна банка;

3. ценните книжа - по пазарна стойност, а когато пазарната стойност не може да бъде определена без значителни разходи или затруднения, те се оценяват по номинал;

4. превозните средства - по застрахователна стойност;

5. останалите движими вещи и права - по пазарна стойност;

(3) Данъчната оценка по приложение № 2 за имотите по ал. 2, т. 1 се определя на основата на данните и характеристиките, съдържащи се в декларацията на задълженото лице, както и въз основа на данните за облагаемия имот, предоставени по служебен ред.

**Чл.43**.(1) При дарение на имущество, както и в случаите по чл.40, ал.2, данъкът се начислява върху оценката на прехвърляното имущество в размер на:

1 – 0,6 на сто - при дарение между братя и сестри и техните деца;

2 – 6,6 на сто - при дарение между лица извън посочените в т.1.

(2) При възмездно придобиване на имущество данъкът е в размер 3 на сто върху оценката на прехвърляното имущество, а при замяна - върху оценката на имуществото с по-висока стойност.

(3) При делба на имущество, когато притежаваният преди делбата дял се уголемява, данъкът се начислява върху превишението.

**Чл.44.** Освобождават се от данък имуществата и лицата посочени в чл.48 от Закона за местните данъци и такси.

**Чл.45.** (1) Данъкът се заплаща в общината по местонахождението на недвижимия имот, а в останалите случаи - по постоянния адрес, съответно по седалището на данъчно задълженото лице. Лицата, които нямат постоянен адрес, заплащат данъка по настоящия си адрес.

(2) Данъкът се заплаща при прехвърлянето на недвижимия имот, ограничените вещни права върху недвижим имот и моторните превозни средства, а в случаите при придобиване на недвижими имоти и ограничени вещни права върху тях по давност – към момента на издаване на акта, удостоверяващ правото на собственост, който подлежи на вписване.

(3) (Нова с Решение № 186/30.12.2020 г.) При безвъзмездно придобиване на имущество, с изключение на случаите по ал. 2, лицата, получили имущество, подават декларация за облагането му с данък и заплащат данъка в двумесечен срок от получаването му.

(4) (Нова с Решение № 186/30.12.2020 г.) Декларация по ал. 3 не се подава в случаите по чл. 44, ал. 5 и 6 и чл. 48, ал. 1, т. 5, 6, 8 и 9 от Закона за местни данъци и такси, както и за получени и предоставени дарения от юридически лица с нестопанска цел за осъществяване на общественополезна дейност.

**Чл.46.** (1) Съдиите, нотариусите, областните управители, кметовете на общините и други длъжностни лица извършват сделката или действието, с което се придобиват, учредяват, изменят или прекратяват вещни права, след като установят, че е платен данъкът по тази глава за имуществото, което е предмет на сделката или действието.

(2) В случаите на ал. 1 установяването от нотариуса на платения данък върху превозното средство – предмет на сделката, се извършва със:

1. проверка чрез автоматизиран обмен на данни със системата за обмен на информация, поддържана от Министерството на финансите в изпълнение на чл. 5а от Закона за местните данъци и такси, при посредничеството на информационната система на Министерството на вътрешните работи, или със

2. предоставяне на издаден или заверен от общината документ, при условие че съответната община не е осигурила непрекъснат автоматизиран обмен по т. 1.

**Чл.47.** (1) Службите по вписванията уведомяват съответната община за прехвърлените, учредените, изменените или прекратените вещни права върху недвижими имоти в 7-дневен срок, който започва да тече от деня, следващ вписването.

(2) Нотариусите в 7-дневен срок от извършване на сделката уведомяват съответната община за прехвърлените вещни права върху недвижимите имоти и превозните средства, като предоставят информация за размера на заплатения данък при придобиване на имущества по дарение и по възмезден начин и основата, върху която е определен.

(3) (Доп. с Решение № 148/27.12.2024 г.) Министърът на вътрешните работи, министърът на туризма и изпълнителният директор на Изпълнителна агенция „Морска администрация" предоставят автоматизирано по електронен път на общините данни от съответните поддържани от тях регистри чрез системата за обмен на информация по чл. 5а. Предоставянето се осъществява по реда на Закона за електронното управление. Редът, обхватът и периодичността на предоставянето на данните от всеки отделен орган се определят с акт на министъра на финансите, съгласуван със съответния орган и с министъра на електронното управление.

(4) В едномесечен срок от получаване на уведомлението по ал. 1 служителят в общинската администрация определя годишния данък за прехвърлените, учредените, изменените или прекратените вещни права върху недвижимите имоти въз основа на данъчната оценка, послужила за определяне на данъка по този раздел, и уведомява данъчно задължените лица.

**Раздел IV**

**Данък върху превозните средства**

**Чл.48.** С данък върху превозните средства се облагат:

1. превозните средства, регистрирани за движение по пътната мрежа в Република България;

2. (Изм. с Решение № 148/27.12.2024 г.) корабите, вписани в регистровите книги на малките и на големите кораби от регистъра на корабите, плаващи под българско знаме;

3. въздухоплавателните средства, вписани в държавния регистър на Република България за гражданските въздухоплавателни средства.

**Чл.49.**  Данъкът се заплаща от собствениците на превозните средства.

**Чл.50.** (Изм. с Решение № 148/27.12.2024 г.) (1) Размерът на данъка се определя от служител на общинската администрация и се съобщава на данъчно задълженото лице, както следва:

1. за превозните средства, регистрирани за движение по пътната мрежа в Република България - въз основа на данните от регистъра на пътните превозни средства, поддържан от Министерството на вътрешните работи;

2. за корабите - въз основа на данните от регистъра на корабите, плаващи под българско знаме, поддържан от Изпълнителна агенция „Морска администрация".

(2) (Изм. с Решение № 148/27.12.2024 г.) Данните по ал. 1 се предоставят на общините по реда на чл. 51, ал. 3 от Закона за местните данъци и такси.

 (3) Алинея 1 не се прилага и се подава декларация по чл. 54 от Закона за местните данъци и такси, когато:

1. пътното превозно средство е придобито по наследство;

2. пътното превозно средство е собственост на повече от едно лице;

3. собственикът/собствениците на превозно средство няма/нямат постоянен адрес, съответно седалище на територията на страната;

4. са налице основания за предявяване право на освобождаване от данък;

5. (Нова с Решение № 186/30.12.2020 г.) са налице основания за ползване на данъчни облекчения по реда на чл.59, ал.4 от ЗМДТ.

(4) (Изм. с Решение № 186/30.12.2020 г.) Собствениците на превозни средства, с изключение на случаите по ал. 1, декларират пред общината по постоянния им адрес, съответно седалище, притежаваните от тях превозни средства в двумесечен срок от придобиването им. За превозните средства, които не са регистрирани за движение в страната, двумесечният срок започва да тече от датата на регистрацията им за движение. При придобиване на превозно средство по наследство декларацията се подава в 6-месечен срок, като в случай, че същата не е подадена в посочения срок, служител на общинската администрация образува служебно партида за превозното средство въз основа на данните, налични в общината и в регистъра на населението.

 (5) Когато собствениците на превозни средства нямат постоянен адрес, съответно седалище на територията на страната, декларации се подават пред общината по регистрация на превозното средство.

(6) Собствениците на превозни средства предявяват правото си на освобождаване от данък или за ползване на данъчно облекчение с подаване на данъчна декларация по чл. 54, ал.4 от Закона за местните данъци и такси.

(7) Служителят на общинската администрация може да изисква документи, удостоверяващи факти и обстоятелства, имащи значение за данъчното облагане.

(8) Подадената декларация от един от съсобствениците ползва останалите съсобственици.

(9) Когато липсват данни за годината на производство на превозно средство, за такава се приема годината на първата му регистрация.

(10) Когато няма налична информация в общината за платения данък при придобиване на имущества по дарение и по възмезден начин на декларираното превозно средство, собственикът представя документ удостоверяващ заплащането му, а в случаите по чл. 168 от Закона за данък върху добавената стойност – документ, удостоверяващ внасянето на данъка върху добавената стойност.

(11) Когато в свидетелството за регистрация на седлови влекач и влекач за ремарке, липсват данни за допустимата максимална маса на състава от превозни средства, в декларацията по чл. 54, ал. 4 от Закона за местните данъци и такси, се посочва допустимата максимална маса на състава от превозни средства, определена от производителя.

(12) При установяване на допълнителни обстоятелства, които са от значение за определяне размера на данъка, дължимият данък се определя от служител на общинската администрация и се съобщава на лицето.

**Чл.51**.(1)(Доп. с Решение № 212.1.1/30.04.2025 г.) За леки и товарни автомобили с технически допустима максимална маса не повече от 3,5 т. годишният данък се състои от два компонента - имуществен и екологичен, и се определя по следната формула:

**ГДПС = ИмК x ЕК**, където:

**ГДПС** е годишният размер на данъка върху превозните средства за леки и товарни автомобили с технически допустима максимална маса не повече от 3,5 т;

**ИмК** е имуществен компонент, който се определя по реда на т. 1;

**ЕК** е екологичен компонент, който се определя по реда на т. 2

1. имущественият компонент се определя от стойността на данъка в зависимост от мощността на двигателя, коригирана с коефициент в зависимост от годината на производство на автомобила, по следната формула:

**ИмК = СkW  x Кгп**, където:

**СkW** е частта от стойността на данъка в зависимост от мощността на двигателя, която се определя от мощността на двигателя и размера на данъка, както следва:

а) до 55 kW включително - 0,48 лв./025 евро за 1 kW;

б) над 55 kW до 74 kW включително - 0,76 лв./0.39 евро за 1 kW;

в) над 74 kW до 110 kW включително - 1,54 лв./0.79 евро за 1 kW;

г) над 110 kW до 150 kW включително - 1,72 лв./0.88 евро за 1 kW;

д) над 150 kW до 245 kW включително - 2,24 лв./1.15 евро за 1 kW;

е) над 245 kW - 2,94 лв./1.50 евро за 1 kW;

**Кгп** е коригиращ коефициент за годината на производство на автомобила в следните размери:

|  |  |
| --- | --- |
| **Брой на годините от годината на производство, включително годината на производство** | **Коефициент** |
| Над 20 години | 1,1 |
| Над 15 до 20 години включително | 1 |
| Над 10 до 15 години включително | 1,3 |
| Над 5 до 10 години включително | 1,5 |
| До 5 години включително | 2,3 |

2. екологичният компонент се определя в зависимост от екологичната категория на автомобила, както следва:

|  |  |
| --- | --- |
| **Екологична категория** | **Коефициент** |
| без екологична категория, с екологични категории „Евро 1“ и „Евро 2“ | 1,10  |
| „Евро 3“ | 1,00  |
| „Евро 4“ | 0,80  |
| „Евро 5“ | 0,60  |
| „Евро 6“ и „ЕЕV“ | 0,40 |

(2) (Доп. с Решение № 212.1.1./30.04.2025 г.) Данъкът за ремаркета на леки и товарни автомобили с технически допустима максимална маса не повече от 3,5 т. е в следните размери:

1. товарно ремарке – 15 лв./7.67 евро

2. къмпинг ремарке - 30 лв./15.34 евро

(3**)** (Доп. с Решение № 212.1.1/30.04.2025 г.) Данъкът за мотопеди е в размер 10 лв./5.11 евро, а за мотоциклети, както следва:

1. до 125 куб. см включително – 15 лв./7.67 евро

2. над 125 до 250 куб. см включително – 30 лв./15.34 евро

3. над 250 до 350 куб. см включително – 50 лв./25.56 евро

4. над 350 до 490 куб. см включително – 85 лв./43.46 евро

5. над 490 до 750 куб. см включително – 100 лв./51.13 евро

6. над 750 куб. см – 150лв./76.69 евро

(4) (Доп. с Решение № 212.1.1/30.04.2025 г.) Данъкът за триколесно превозно средство, определено в чл. 4 от Регламент (ЕС) № 168/2013 на Европейския парламент и на Съвета от 15 януари 2013 г. относно одобряването и надзора на пазара на дву-, три- и четириколесни превозни средства (OB, L 60/52 от 2 март 2013 г.), наричан по-нататък “[Регламент (ЕС) № 168/2013](https://varna.obshtini.bg/e.php?b=1&i=627579)“ се определя на базата на общото тегло в размер, както следва:

1. до 400 кг. включително – 4 лв./2.05 евро

2. над 400 кг. – 6лв./3.07 евро

(5) (Доп. с Решение № 212.1.1/30.04.2025 г.) Данъкът за автобуси се определя в зависимост от броя на местата за сядане, както следва:

1. до 22 места, вкл. мястото на водача –80 лв./40.90 евро

2. над 22 места, вкл. мястото на водача – 150лв./76.69 евро

(6) (Доп. с Решение № 212.1.1/30.04.2025 г.) Данъкът за товарен автомобил с технически допустима максимална маса над 3,5 т., но не повече от 12 т., в размер от 12 лв./6.14 евро за всеки започнати 750 кг. товароносимост.

(7) (Изм. с Решение № 148/27.12.2024 г.) Данъкът за седлови влекач и влекач за ремарке се определя в зависимост от допустимата максимална маса на състава от превозни средства, от броя на осите и вида на окачването на влекача, посочени в свидетелството за регистрация на влекача, както следва:

|  |  |  |
| --- | --- | --- |
| Брой оси на седловия влекач/влекача за ремарке | Допустима максимална маса на състава от превозни средства, посочена в свидетелството за регистрация на влекача (в тона): | Данък (в лева/евро) |
| равна или повече от | по-малка от | задвижваща ос/оси с пневматично или с окачване, прието за еквивалентно на пневматичното | други системи за окачване на задвижващата ос/оси |
| А). с две оси      | **-** | 18 | 9 | 32 |
| 18 | 20 | 32 | 73 |
| 20 | 22 | 74 | 169 |
| 22 | 25 | 218 | 393 |
| 25 | 26 | 393 | 690 |
| 26 | 28 | 393 | 690 |
| 28 | 29 | 381 | 459 |
| 29 | 31 | 449 | 753 |
| 31 | 33 | 753 | 1045 |
| 33 | 38 | 1045 | 1588 |
| 38 | - | 1158 | 1574 |
| Б). с три и повече оси  | 36 | 38 | 736 | 1021 |
| 38 | 40 | 1021 | 1412 |
| 40 | - | 1412 | 2090 |

  (8) (Изм. с Решение № 148/27.12.2024 г.) Данъкът за специализирани строителни машини (бетоновози, бетон-помпи и други), автокранове и други специални автомобили, без тролейбусите, е в размер от 80 лв./40.90 евро.

(9) (Изм. с Решение № 148/27.12.2024 г.) Данъкът за автокранове с товароподемност над 40 тона е в размер 200лв./102.26 евро.

(10) Данъкът за трактори е в следните размери:

1. от 11 kW до 18 kW включително –5лв./2.56 евро.

2. над 18 kW до 37 kW включително – 7лв./3.58 евро.

3. над 37 kW – 10лв./5.11 евро

(11) Данъкът за други самоходни машини е в размер 25лв./12.78 евро.

(12) Данъкът за моторни шейни и четириколесни превозни средства, определени в чл. 4 от Регламент (ЕС) № 168/2013, е в размер 50лв./25.56 евро

(13) (Изм. с Решение № 148/27.12.2024 г.) Данъкът за товарни автомобили с допустима максимална маса над 12 т. се определя в зависимост от допустимата максимална маса, броя на осите и вида на окачването, както следва:

|  |  |  |
| --- | --- | --- |
| Брой оси на моторното превозно средство | Допустима максимална маса | Данък (в лв./евро) |
| равна или повече от | по-малка от | задвижваща ос/оси с пневматично или с окачване, прието за еквивалентно на пневматичното | други системи за окачване на задвижващата ос/оси |
| А). с две оси  | 12 | 13 | 35 | 70 |
| 13 | 14 | 70 | 193 |
| 14 | 15 | 193 | 273 |
| 15 | - | 273 | 616 |
| Б). с три оси  | 15 | 17 | 70 | 122 |
| 17 | 19 | 122 | 250 |
| 19 | 21 | 250 | 324 |
| 21 | 23 | 324 | 499 |
| 23 | - | 499 | 776 |
| В). с четири оси   | 23 | 25 | 324 | 329 |
| 25 | 27 | 329 | 500 |
| 27 | 29 | 500 | 814 |
| 29 | - | 814 | 1207 |

**Чл.52.** Данъкът за плавателните средства е в размер, както следва:

1. (Изм. с Решение № 148/27.12.2024 г.) малките кораби по чл. 34, ал. 2 от Кодекса на търговското корабоплаване, без яхтите, джетовете и другите плавателни средства за спорт, туризъм и развлечение - в размер 1лв. за всеки започнат бруто тон;

2. (Доп. с Решение № 212.1.1/30.04.2025 г.) големите кораби по чл. 34, ал. 3 от Кодекса на търговското корабоплаване, без яхтите и другите плавателни средства за спорт, туризъм и развлечение, влекачите и тласкачите - в размер 1лв./0.51 евро за всеки започнат бруто тон до 40 бруто тона, включително и в размер 0,10лв./0.05 евро за всеки започнат бруто тон над 40 бруто тона;

3. (Доп. с Решение № 212.1.1/30.04.2025 г.) за джетовете - в размер 100лв./51.13 евро за брой;

4. (Доп. с Решение № 212.1.1/30.04.2025 г.) ветроходните и моторните яхти и другите плавателни средства за спорт, туризъм и развлечение - в размер 20 лв./10.23 евро за всеки започнат бруто тон;

5. (Отм. с Решение № 148/27.12.2024 г.)

6. (Доп. с Решение № 212.1.1/30.04.2025 г.) за влекачи и тласкачи - в размер 0,14лв./0.07 евро за киловат;

7. (Доп. с Решение № 212.1.1/30.04.2025 г.) за речните несамоходни плавателни съдове - в размер 0,50 лв./0.26 евро за тон пълна товароподемност (дедуейт).

**Чл.53.** (Доп. с Решение № 212.1.1/30.04.2025 г.) Данъкът за гражданските въздухоплавателни средства е в размер, както следва:

1. за самолети в експлоатация с валиден сертификат за летателна годност и за вертолети - 20 лв./10.23 евро за всеки започнат тон максимално излетно тегло;

2. за параплан - 12 лв./6.14 евро

3. за делтаплан - 12 лв./6.14 евро

4. за мотоделтаплан - 20 лв./10.23 евро

5. за свободен балон - 30 лв./15.34 евро

6. за планер - 30 лв./15.34 евро

**Чл.54.** (1) Освобождават се от данък превозните средства на:

1. държавните и общинските органи и организации на бюджетна издръжка, които са със специален режим на движение, линейки и пожарни на други лица, както и на Държавна агенция "Технически операции" за изпълнение на дейностите, определени със закон;

2. дипломатическите представителства и консулства при условията на взаимност;

3. Българският Червен кръст, когато се използват за целите на организацията;

4. лекият автомобил - собственост на лице с намалена работоспособност от 50 до 100 на сто, с обем на двигателя до 2000 куб. см и с мощност до 117,64 kW;

5. електрическите автомобили, мотоциклети и мотопеди, както и електрическите превозни средства категории L5e, L6e, L7e, определени в чл.4 от Регламент (EС) №168/2013.

(2) При прехвърляне на собствеността на превозното средство новият собственик не заплаща данъка, ако предишният собственик го е платил за времето до края на календарната година.

(3) (Изм. с Решение № 186/30.12.2020 г.) За превозните средства, на които е прекратена регистрацията, данък не се дължи от месеца, следващ месеца на прекратяване на регистрацията за движение. В случаите на обявено за издирване превозно средство регистрацията се прекратява след подадено писмено заявление от собственика в съответното звено "Пътна полиция" по месторегистрация на превозното средство. За излезлите от употреба моторни превозни средства, за които в нормативен акт е предвидено задължение за предаване за разкомплектуване, данък не се дължи след прекратяване на регистрацията им за движение.

(4) Алинея 3 не се прилага и данъкът се дължи за превозни средства, чиято регистрация е служебно прекратена по реда на чл.143, ал.10 от Закона за движението по пътищата, и за превозните средства със служебно прекратена регистрация поради това, че са с табели с регистрационен номер, които не отговарят на изискванията на българските държавни стандарти – БДС 15980 и БДС ISO 7591

**Чл.55** (1) За мотопеди и мотоциклети с мощност на двигателя до 74 kW включително, и съответстващи на екологична категория „Евро 4" данъкът се заплаща с 20 на сто намаление, а за съответстващите на екологични категории, по-високи от „Евро 4" - с 60 на сто намаление от определения по чл. 51, ал. 3 данък;

(2)За автобусите, товарните автомобили, с технически допустима максимална маса над 3,5 т., влекачите за ремарке и седловите влекачи с двигатели, съответстващи на екологична категория „Евро 4", данъкът се заплаща с 20 на сто намаление, а за съответстващите на „Евро 5", „Евро 6" и „ЕЕV" - с 50 на сто намаление от определения по чл. 51, ал. 5, 6,  7 и 13 данък.

(3) За автобуси, извършващи обществен превоз на пътници по редовни автобусни линии в градовете и в слабонаселените планински и гранични райони, които се субсидират от общините, данъкът се заплаща в размер 10 на сто от размера, определен по реда на чл. 51, ал. 5, при условие че не се използват за други цели.

**Чл.56.** Когато в регистъра на пътните превозни средства, поддържан от Министерството на вътрешните работи, няма данни за екологичната категория на моторното превозно средство, се приема, че превозното средство е без екологична категория.

**Чл.57.** (1) Данъкът върху превозните средства се плаща на две равни вноски в следните срокове: до 30 юни и до 31 октомври на годината, за която е дължим. На предплатилите до 30 април за цялата година се прави отстъпка 5 на сто.

(2) За превозните средства, придобити или регистрирани за движение през текущата година, данъкът се плаща в двумесечен срок от датата на придобиването им, съответно на регистрацията им за движение, в размер 1/12 част от годишния данък за всеки месец до края на годината, включително месеца на придобиването, съответно на регистрацията им за движение.

(3) Заплащането на данъка е условие за редовност при периодичния технически преглед на превозното средство. Заплащането на данъка се удостоверява със:

1. проверка чрез автоматизиран обмен на информация между информационната система за електронно регистриране на извършените периодични прегледи на пътни превозни средства, поддържана от Министерството на транспорта, информационните технологии и съобщенията, и:

а) системата за обмен на информация, поддържана от Министерството на финансите в изпълнение на чл. 5а от Закона за местните данъци и такси, или

б) съответната система за администриране на местни данъци и такси на общината, или

2. представяне на издаден или заверен от общината документ.

(4) За придобитите превозни средства в неизправност данъкът се заплаща по реда и в сроковете по ал. 2.

(5) Извън предвидените случаи, при промяна на обстоятелство, имащо значение за определяне на данъка, данъчното задължение се изменя от началото на месеца, следващ месеца, през който е настъпила промяната.

**Чл.58.** Данъкът се внася в приход на бюджета на общината по постоянния адрес, съответно седалището на собственика, а в случаите, когато собствениците на превозни средства нямат постоянен адрес, съответно седалище на територията на страната, в приход на общината по регистрация на превозното средство.

**Раздел V**

**Патентен данък**

**Чл.59.** (1) (Изм. с Решение № 148/27.12.2024 г.) Физическо лице, включително едноличен търговец, което извършва дейности, посочени в приложение № 4 към Глава втора, раздел VI от Закона за местните данъци и такси, респ. приложение №2 от настоящата наредба (патентни дейности), а за дейността по т. 2- Заведения за хранене и развлечения и юридическо лице, се облага с годишен патентен данък за доходите от тези дейности, при условие че:

1. (Изм. с Решение № 148/27.12.2024 г.) оборотът на лицето за предходната година не превишава 100 000 лв./51 129 евро.

2. (Изм. с Решение № 186/30.12.2020 г.) лицето не е регистрирано по Закона за данък върху добавената стойност, с изключение на регистрация при доставки на услуги по чл. 97а и за вътреобщностно придобиване по чл. 99 и чл. 100, ал. 2 от същия закон.

(2) (Изм. с Решение № 148/27.12.2024 г.) За извършваната патентна дейност лицата по ал.1 не се облагат по реда на Закона за данъците върху доходите на физическите лица съответно на Закона за корпоративното подоходно облагане.

(3) (Изм. с Решение № 148/27.12.2024 г.) Лицата по ал. 1 прилагат разпоредбите за данъците, удържани при източника, и за облагане на разходите по чл. 204, ал. 1, т. 2 и 4 от Закона за корпоративното подоходно облагане.

(4) Лицата по aл.1 заплащат патентен данък в размерите определени от Общински съвет- гр. Девня, съгласно приложение № 2.

**Чл.60**. (Доп. с Решение № 212.1.1/30.04.2025 г.) (1) Когато в рамките на 12 последователни месеца едно физическо лице е прекратило патентна дейност и/или е образувало ново предприятие, което извършва патентна дейност, и сумарният оборот на двете предприятия е повече от 100 000 лв./51 129 евро за 12 последователни месеца, за новообразуваното предприятие не се прилага чл. 59 от настоящата наредба. В този случай за текущата данъчна година новообразуваното предприятие се облага по общия ред на Закона за данъците върху доходите на физическите лица.

(2) (Доп. с Решение № 212.1.1/30.04.2025 г.) Когато в рамките на текущата данъчна година оборотът на лицето превиши 100 000 лв./51 129 евро. или лицето се регистрира по Закона за данък върху добавената стойност, то се облага по общия ред на Закона за данъците върху доходите на физическите лица съответно на Закона за корпоративното подоходно облагане.

(3) В случаите по ал.1 и 2 патентният данък за текущата година е дължим до края на тримесечието, предхождащо тримесечието, през което са възникнали обстоятелствата по ал.1 и 2.

(4) (Изм. с Решение № 148/27.12.2024 г.) В случаите по ал.1 и 2 дължимият, съответно внесеният, данък се приспада от годишното данъчно задължение по реда на Закона за данъците върху доходите на физическите лица съответно на Закона за корпоративното подоходно облагане.

(5) По искане на лицето общината издава удостоверение за дължимия размер на патентния данък, за което не се заплаща такса.

(6) (Изм. с Решение № 148/27.12.2024 г.) Когато в рамките на текущата данъчна година лицето се дерегистрира по Закона за данък върху добавената стойност, то се облага по общия ред на Закона за данъците върху доходите на физическите лица съответно на Закона за корпоративното подоходно облагане за цялата данъчна година.

**Чл.61.** (1) За целите на патентния данък при съобразяване на местонахождението, големината, стопанско значение и икономическо състояние на населеното място, брой на населението и др., Общинскит съвет- гр. Девня определят зони, съгласно Приложение № 1 от тази наредба.

(2) Когато патентната дейност не се извършва в обект или не се извършва от постоянно място, за целите на определяне на размера на патентния данък за местонахождение на обекта се смята постоянният адрес на лицето.

**Чл.62.** (1) Патентният данък се дължи за всяка от упражняваните дейности поотделно, съгласно приложение №2 от настоящата наредба.

(2) Лицата, които осъществяват патентна дейност в повече от един обект, дължат данък за всеки обект поотделно.

(3) Когато патентната дейност започва или се прекратява през течение на годината, с изключение на дейностите, посочени в т.1 и 2 на приложение №2, данъкът се определя пропорционално на броя на тримесечията на извършване на дейността, включително тримесечието на започване или прекратяване на дейността.

(4) Когато в рамките на една патентна дейност, с изключение на дейностите, посочени в т.1 и 2 на приложение № 2, през течение на годината се промени обстоятелство във връзка с определяне размера на данъка, размерът на данъка до края на годината, включително за тримесечието на промяната, се определя на базата на размера на данъка, определен съобразно промените в обстоятелствата.

(5) Когато в рамките на една патентна дейност от посочените в т.1 и 2 на приложение № 2 през течение на годината се промени обстоятелство, което води до определяне на патентния данък в по-висок размер, за данъчната година се дължи по-високият размер на данъка, определен съобразно промените в обстоятелствата.

(6) Лицата, които осъществяват в един обект едновременно патентните дейности по т.3 и 31от приложение № 2, дължат данък само за дейността по т.3 от приложение № 2.

(7) (Изм. с Решение № 148/27.12.2024 г.) При прехвърляне на предприятие по чл. 15 от Търговския закон и продължаване на дейността приобретателят дължи данък от тримесечието, следващо тримесечието на прехвърлянето, а прехвърлителят - включително за тримесечието на прехвърлянето, и за дейностите, посочени в т. 1 и 2 на приложение № 2.

(8) (Доп. с Решение № 148/27.12.2024 г.) Доходите от дейности, които не са посочени в приложение № 4 към Глава втора, раздел V от Закона за местните данъци и такси, респ. приложение №2 от настоящата наредба, се облагат по общия ред на на Закона за данъците върху доходите на физическите лица, съответно на Закона за корпоративното подоходно облагане.

**Чл.63.**(1) Данъчно задължените лица, които подлежат на облагане с патентен данък, могат да ползват данъчни облекчения в следната поредност:

1. физическите лица, включително едноличните търговци, с 50 и с над 50 на сто намалена работоспособност, определена с влязло в сила решение на компетентен орган, ползват намаление на патентния данък в размер 50 на сто, ако извършват дейността лично и не наемат работници за тази дейност през цялата данъчна година;

2. физическите лица, включително едноличните търговци, които извършват с личен труд през цялата година два или три вида патентна дейност от посочените в т.1-36 на приложение №2, заплащат патентния данък само за тази дейност, за която определеният данък е с най-висок размер; за извършване на повече от три дейности облекчението не се прилага;

3. физическите лица, включително едноличните търговци, които са пенсионери и извършват патентна дейност, посочена в т. 5, 6, 8 - 15, 18 - 20, 25, 27 - 29 и 31 на приложение № 2, заплащат 50 на сто от определения патентен данък за съответната дейност, ако извършват дейността лично и не наемат работници през цялата данъчна година;

4. лицата, които използват работно място за обучение на чираци по смисъла на Закона за занаятите и извършват патентна дейност от посочените в т. 10, на приложение №2, заплащат 50 на сто от определения патентен данък за съответното работно място; намалението се ползва, при условие че към декларацията по чл. 64н от Закона за местните данъци и такси е приложено копие от удостоверението за вписване в регистъра на чираците, издадено от съответната регионална занаятчийска камара.

(2) Независимо от чл. 62, ал. 4 данъчното облекчение по ал.1, т.1 се ползва за цялата данъчна година, през която настъпва неработоспособността или изтича срокът на валидност на решението.

**Чл.64.** (1) Лицата, които подлежат на облагане с патентен данък, подават данъчна декларация по чл.61н от Закона за местните данъци и такси, в която декларират обстоятелствата, свързани с определянето на данъка, до 31 януари на текущата година. В случаите на започване на дейността след тази дата данъчната декларация се подава непосредствено преди започването на дейността.

(2) Лицата, които до 31 януари на текущата година са подали данъчната декларация по ал.1 и в същия срок заплатят пълния размер на патентния данък, определен съгласно декларираните обстоятелства, ползват отстъпка 5 на сто.

(3) (Изм. с Решение № 148/27.12.2024 г.) Лицата декларират с декларация по ал.1 и всички промени в обстоятелствата, свързани с определянето на данъка, в 7-дневен срок от настъпването на съответното обстоятелство. При прехвърляне на предприятие по чл. 15 от Търговския закон декларация се подава и от прехвърлителя, и от приобретателя в 7-дневен срок от датата на прехвърлянето.

(4) Лицата подават данъчна декларация по ал.1 и за възникването на обстоятелствата по чл.60, ал.1 и 2 през съответния период. Данъчната декларация се подава в срок до края на месеца, следващ месеца, през който са възникнали обстоятелствата по чл. 60, ал. 1 и 2.

**Чл.65**.(1) Данъчните декларации по чл. 61н Закона за местните данъци и такси се подават в общината, на територията на която се намира обектът, в който се извършва патентна дейност, а когато патентната дейност не се извършва в обект или не се извършва от постоянно място – в общината, където е постоянният адрес на физическото лице, включително на едноличния търговец.

(2) Когато данъчната декларация на чуждестранно физическо лице се подава чрез пълномощник с постоянен адрес в страната, подаването се извършва в общината, където е постоянният адрес на пълномощника.

(3) Приема се, че дейността не се извършва от постоянно място, когато промяната през годината на местонахождението на обекта, от който се извършва дейността, води до промяна в размера на данъка.

**Чл.66**.(1) Патентният данък се внася на четири равни вноски, както следва:

1. за първото тримесечие - до 31 януари;

2. за второто тримесечие - до 30 април;

3. за третото тримесечие - до 31 юли;

4. за четвъртото тримесечие - до 31 октомври.

(2) Когато възникне задължение за внасяне на патентния данък през годината, дължимата част от данъка за текущото тримесечие се внася в 7-дневен срок от датата на подаване на декларацията по чл.61н от Закона за местните данъци и такси, а когато декларация не е подадена - в 7-дневен срок от изтичане на срока за подаване й.

(3) Патентният данък се внася в приход на общината, на територията на която се намира обектът, в който се извършва патентна дейност, а когато патентната дейност не се извършва в

обект или не се извършва от постоянно място – в приход на общината, където е постоянният адрес на физическото лице, включително на едноличния търговец.

 **Раздел VІ**

 **Туристически данък**

**Чл. 67.** (1) С туристически данък се облагат нощувките.

(2) Данъчно задължени лица са лицата, предлагащи нощувки.

(3) Лицата по ал. 2 внасят данъка в приход на бюджета на общината по местонахождение на местата за настаняване по смисъла на Закона за туризма.

(4) Данъкът задължително се посочва отделно в документа, издаден от данъчно задълженото лице към лицето, ползващо нощувка.

(5) (Доп. с Решение № 186/30.12.2020 г.) Лицата по ал. 2 подават декларация по образец до 31 януари на всяка година за облагане с туристически данък за предходната календарна година.

**Чл.68. (1)** (Доп. с Решение № 212.1.1/30.04.2025 г.) Размерът на данъка се определя, както следва:

1.За категоризирани места за настаняване- клас „А“ и клас „Б“:

a) категория 1 звезда – 0,30 лв./0.15 евро за нощувка;

б) категория 2 звезди – 0,80 лв./0.41 евро за нощувка;

в) категория 3 звезди – 1,00 лв./0.51 евро за нощувка;

г) категория 4 звезди – 1,00 лв./0.51 евро за нощувка;

д) категория 5 звезди – 1,00 лв./0.51 евро за нощувка.

2. За регистрирани места за настаняване- клас „В“- 0,30 лв./0.15 евро за нощувка

 (2) (Доп. с Решение № 186/30.12.2020 г.) Размерът на дължимия данък за календарния месец се определя от служител на общинската администрация въз основа на данни от Единната система за туристическа информация, поддържана от Министерството на туризма, като броят на предоставените нощувки за месеца се умножи по размера на данъка по ал. 1.

(3) (Изм. с Решение № 148/27.12.2024 г.) Министърът на туризма непосредствено след изтичане на календарния месец, както и след изтичане на текущата година, предоставя на общините необходимите данни от Единната система за туристическа информация чрез системата за обмен на информация по чл. 5а. Предоставянето се осъществява по реда на Закона за електронното управление. Редът, обхватът и периодичността на предоставянето на данните от всеки отделен орган се определят с акт на министъра на финансите, съгласуван със съответния орган и с министъра на електронното управление.

(4) (Нова с Решение № 186/31.12.2020 г.) Данните по ал. 3 се предоставят от Министерството на финансите на общините в срок до три дни след получаването им от Министерството на туризма:

1. чрез изградена и функционираща автоматизирана връзка между системата за обмен на информация, поддържана от Министерството на финансите в изпълнение на чл. 5а, и софтуерния продукт за администриране на местните данъци и такси на съответната община, или

2. чрез предоставен оторизиран достъп на съответната община до получената информация от Единната система за туристическа информация.

(5) Дължимият данък по ал. 2 се внася от данъчно задължените лица до 15-о число на месеца, следващ месеца, през който са предоставени нощувките.

**Чл.69**. Приходите от туристическия данък се разходват за мероприятия по чл.11, ал. 2 от Закона за туризма.

**Раздел VІI**

**Данък върху таксиметров превоз на пътници**

**Чл.70.** (1) Данъчно задължените лица, посочени в този раздел, се облагат с данък върху таксиметров превоз на пътници за извършваната от тях или от тяхно име дейност по таксиметров превоз на пътници.

(2) За всички останали дейности данъчно задължените лица се облагат по реда на Закона за корпоративното подоходно облагане, съответно Закона за данъците върху доходите на физическите лица, с изключение на случаите по глава втора, раздел VI от Закона за местни данъци и такси.

(3) Данъчно задължени лица по този раздел са превозвачите, притежаващи удостоверение за регистрация, издадено от изпълнителния директор на Изпълнителна агенция „Автомобилна администрация", и разрешение за извършване на таксиметров превоз на пътници, издадено от кмета на общината по Закона за автомобилните превози.

**Чл.71**. (1) (Доп. с Решение № 212.1.1/30.04.2025 г.) Данъкът върху таксиметров превоз на пътници е в размер на 400 лв./204.52 евро.

(2) Данъкът върху таксиметров превоз на пътници по ал. 1 се дължи от данъчно задължените лица за всеки отделен автомобил, за който е издадено разрешение за извършване на таксиметров превоз на пътници.

**Чл.72**. (1)Преди получаване на издаденото разрешение по чл. 24а, ал. 1 от Закона за автомобилните превози, данъчно задължените лица подават данъчна декларация по образец за дължимия данък в общината, за територията на която е издадено разрешението за извършване на таксиметров превоз на пътници.

(2) В декларацията по ал. 1 лицата посочват обстоятелствата, свързани с определянето на данъка.

(3) Данъчно задължените лица подават данъчна декларация за всички промени в обстоятелствата, които имат значение за определянето на данъка в 7-дневен срок от настъпването на съответното обстоятелство.

(4) При прехвърляне на предприятието на едноличен търговец данъчна декларация ce подава и от прехвърлителя, и от приобретателя в 7-дневен срок от датата на вписването на прехвърлянето в търговския регистър в съответната община.

(5) Дължимият данък върху таксиметров превоз на пътници постъпва в приход на съответната община, за територията на която е издадено разрешение за извършване на таксиметров превоз на пътници.

**Чл.73.** (1) (Изм. с Решение № 186/30.12.2020 г.)Когато разрешението за извършване на таксиметров превоз на пътници е издадено през течение на годината, дължимият данък за текущата година ce определя по следната формула:

**ГДТПП х БМ**

**ДДТГ =** \_\_\_\_\_\_\_\_\_\_\_\_\_\_, където

 **12**

**ДДТГ** е дължимият данък върху таксиметров превоз на пътници за текущата година;

**ГДТПП** е размерът на годишният данък върху таксиметров превоз на пътници по чл. 71, ал.1 от настоящата наредба;

**БМ** е броят на месеците от текущата година, следващи месеца на издаване на разрешението за извършване на таксиметров превоз на пътници.

(2) Когато действието на разрешението за извършване на таксиметров превоз на пътници бъде прекратено през течение на годината, от платения годишен данък ce възстановява недължимо внесената част, определена по следната формула:

 **ПДТПП x ОМ**

**НВДТПП =** \_\_\_\_\_\_\_\_\_\_\_\_\_\_, където:

 **БМ**

**НВДТПП** е недължимо внесената част от данъка върху таксиметров превоз на пътници за текущата година;

**ПДТПП** – платеният данък върху таксиметров превоз на пътници за срока, за който е издадено разрешението;

**БМ** – броят на календарните месеци, за които е издадено разрешението и е платен данъкът върху таксиметров превоз на пътници;

**ОМ** – оставащият брой на календарните месеци от срока на разрешението за извършване на таксиметров превоз на пътници, следващи месеца на прекратяване на разрешението за извършване на таксиметров превоз на пътници.

 (3)Данъкът по чл.71, ал.1, ce внася преди получаване на издаденото разрешение по чл. 24а, ал. 1 от Закона за автомобилните превози.

(4) Възстановяването на надвнесен данък по чл. 73, ал. 2 ce извършва по писмено искане на данъчно задължено лице по реда на Данъчно - осигурителния процесуален кодекс.

**Преходни и заключителни разпоредби**

**§** Тази наредба се издава на основание чл.1, ал.2 от Закона за местните данъци и такси.

**§2.** Настоящата Наредба отменя Наредбата за определяне размера на местните данъци на територията на община Девня, приета с Решение № 565/29.01.2019 г.

**§3.** Настоящата Наредбата за определяне размера на местните данъци на територията на община Девня е приета с Решение № 654/06.08.2019 г.; изменена с Решение № 31/31.12.2019 г.; изменена и допълнена с Решение № 186/30.12.2020 г., изменена с Решение № 334/29.12.2021 г., изменена и допълнена с Решение № 148/27.12.2024 г., допълнена с Решение № …../……...2025 г.

§4. Наредбата влиза в сила от 1 януари 2025 г. с изключение на:

1. В чл.59, ал.1 след думите „(патентни дейности)", добавеното - „а за дейността по т. 2- Заведения за хранене и развлечения - и юридическо лице

2. В чл.59, ал.2 и ал.3 и чл.60, ал.2, ал.4 и ал.6, относно думите „съответно на Закона за корпоративното подоходно облагане"

3. В чл.62, ал.7 и чл.64, ал.3 заменените- „предприятието на едноличен търговец" с „предприятие по чл. 15 от Търговския закон"

Които влизат в сила от 1 януари на годината, следваща годината, в която Европейската комисия се е произнесла, че мярката не е държавна помощ или е съвместима държавна помощ.

**§5.** Измененията и допълненията на Наредбата приети с Решение № 212.1.1/30.04.2025 г. на Общински съвет – Девняс допълненията на думите „евро” и с посочените суми в евровлизат в сила от датата на въвеждане на еврото в Република България.

**Приложение № 1 /чл.61/**

|  |  |
| --- | --- |
| **Зона** | **Населени места/улици** |
| І-ва |   гр.Девня |
| ІІ-ра |   с. Кипра, с.Падина |

**Приложение № 2 /чл.59/**

**Видове патентни дейности и годишни размери на данъка**

|  |  |  |
| --- | --- | --- |
|  ***Патентни дейности*** | ***I зона*** | ***II зона*** |
| **1. Места за настаняване с не повече от 20 стаи, категоризирани една или две звезди или регистрирани по Закона за туризма -** данъкът се определя за стая според местонахождението на обекта: |
| 1 и 2 звезди | 75 лв./38.35 евро | 25 лв./12.78 евро |
| **2. Заведения за хранене и развлечения**- данъкът се определя за място за консумация, включително на открити площи, или за обект, според местонахождението на обекта: |
| **а) ресторанти:** |
| 1 - 2 звезди | 5 лв./2.56 евро | 1 лв./0.51 евро |
| 3 звезди | 10 лв./5.11 евро | 6 лв./3.07 евро |
| **б) заведения за бързо обслужване:** |
| 1 - 2 звезди | 2 лв./1.02 евро | 1 лв./0.51 евро |
| 3 звезди | 6 лв./3.07 евро | 3 лв./1.53 евро  |
| **в) питейни заведения, с изключение на посочените в буква "е"** |
| 1-2 звезди | 2 лв./1.02 евро | 1 лв./0.51 евро |
| 3 звезди | 6 лв./3.07 евро | 2 лв./1.02 евро |
| **г) кафе-сладкарници:** |
| 1-2 звезди | 2 лв./1.02 евро | 1 лв./0.51 евро |
| 3 звезди | 10 лв./5.11 евро | 3 лв./1.53 евро |
| **д)** **барове:**  |
| **- дневни:** |
| 2 звезди | 10 лв./5.11 евро |  3 лв./1.53 евро  |
| 3 звезди | 24 лв./12.27 евро | 10 лв./5.11 евро |
| - **нощни:** |
| 2 звезди | 14 лв./7.16 евро | 5 лв./2.56 евро |
| 3 звезди | 36 лв./18.41 евро | 20 лв./10.23 евро |
| **е) бюфети, каравани и павилиони - за обект:** | 100 лв./51.13 евро | 75 лв./38.35 евро |
| **3. Търговия на дребно до 100 кв.м. нетна търговска площ на обекта**- данъкът се определя за 1 кв.м. нетна търговска площ според местонахождението на обекта. |
|   | 6 лв./3.07 евро | 2 лв./1.02 евро |
| **4. Платени паркинги**- данъкът се определя за 1 брой място за паркиране според местонахождението на обекта. |
|   | 35 лв./17.90 евро | 5 лв./2.56 евро |
| **5. Дърводелски услуги**- данъкът се определя според местонахождението на обекта. |
|   | 220 лв./112.48 евро | 50 лв./25.56 евро |
| **6. Шивашки, кожарски, кожухарски и плетачни услуги**- данъкът се определя според местонахождението на обекта. |
|   | 240 лв./122.71 евро | 40 лв./20.45 евро |
| **7. Търговия, изработка и услуги за изделия от благородни метали**- данъкът се определя според местонахождението на обекта. |
|   | 900 лв./460.16 евро | 500 лв./255.65 евро |
| **8. Обущарски и шапкарски услуги**- данъкът се определя според местонахождението на обекта. |
|   | 50 лв./25.56 евро  | 50 лв./25.56 евро |
| **9.** **Металообработващи услуги - данъкът се определя според местонахождението на обекта.**  |
|  | 330 лв./168.73 евро | 100 лв./51.13 евро |
| **10. Бръснарски и фризьорски услуги, ветеринарно - фризьорски услуги**- данъкът се определя за работно място според местонахождението на обекта. |
|   | 240 лв/122.71 евро | 60 лв./30.68 евро |
| **11. Машинописни и/или копирни услуги**- данъкът се определя на брой устройство според местонахождението на обекта. |
|   | 336 лв./171.79 евро | 180 лв./92.03 евро |
| **12. Козметични услуги, поставяне на татуировки**- данъкът се определя за работно място според местонахождението на обекта. |
|   | 230 лв./117.60 евро | 130 лв./66.47 евро |
| **13. Маникюр, педикюр**- данъкът се определя за работно място според местонахождението на обекта. |
|   | 180 лв./92.03 евро | 60 лв./30.68 евро |
| **14. Часовникарски услуги**- данъкът се определя според местонахождението на обекта. |
|   | 110 лв./56.24 евро | 50 лв./25.56 евро |
| **15. Тапицерски услуги**- данъкът се определя според местонахождението на обекта. |
|   | 275 лв./140.61 евро | 180 лв./92.03 евро |
| **16. Автомивки, ремонт, регулиране и балансиране на гуми**- данъкът се определя според местонахождението на обекта. |
|   | 450 лв./230.08 евро | 190 лв./97.15 евро |
| **17. Авторемонтни, автотенекеджийски, автобояджийски и други услуги по техническото обслужване и ремонта на моторни превозни средства**– данъкът се определя според местонахождението на обекта. |
|   | 700 лв./357.90 евро | 280 лв./143.16 евро |
| **18. Ремонт на електро- и водопроводни инсталации**- данъкът се определя според местонахождението на обекта. |
|   | 180 лв./92.03 евро | 100 лв./51.13 евро |
| **19. Стъкларски услуги**- данъкът се определя според местонахождението на обекта. |
|   | 240 лв./122.71 евро | 100 лв./51.13 евро |
| **20. Поддържане и ремонт на битова техника, уреди, аудио-визуални уреди, климатици, ремонт на музикални инструменти**- данъкът се определя според местонахождението на обекта. |
|   | 284 лв./145.21 евро | 47 лв./24.03 евро |
| **21.** (Отм. - ДВ, бр. 98 от 2018 г., в сила от 01.01.2019 г.) |
| **22. Компаньонки и компаньони**- данъкът се определя според местонахождението на обекта. |
|   | 4200 лв./2147.43 евро | 3000 лв./1533.88 евро |
| **23. Масажистки и масажисти**- данъкът се определя според местонахождението на обекта. |
|   | 960 лв./490.84 евро | 500 лв./255.65 евро |
| **24. Гадатели, екстрасенси и биоенерготерапевти**- данъкът се определя според местонахождението на обекта. |
|   | 3600 лв./1840.65 евро | 2000 лв./1022.58 евро |
| **25. Фотографски услуги**- данъкът се определя според местонахождението на обекта. |
|   | 440 лв./224.97 евро | 200 лв./102.26 евро |
| **26. Посреднически услуги при покупко-продажба, замяна и отдаване под наем на недвижими имоти** - данъкът се определя според местонахождението на обекта. |
|   | 400 лв./204.52 евро | 100 лв./51.13 евро |
| **27. Санитарни възли, наети под аренда**- данъкът се определя според местонахождението на обекта. |
|   | 240 лв./122.71 евро | 150 лв./76.69 евро |
| **28. Ключарски услуги, ремонт на брави, поправка на чанти, книговезки услуги, ремонт на шевни машини**- данъкът се определя според местонахождението на обекта. |
|   | 90 лв./46.02 евро | 50 лв./25.56 евро |
| **29. Ремонт на чадъри, ремонт и зареждане на запалки, ремонт на велосипеди, коминочистачни услуги**- данъкът се определя според местонахождението на обекта. |
|   | 72 лв./36.81 евро | 50 лв./25.56 евро |
| **30. Заложни къщи:** |
|   | 12000 лв./6135.50 евро | 3000 лв./1533.88 евро |
| **31. Продажба на вестници, списания, българска и преводна литература**- данъкът се определя според местонахождението на обекта. |
|   | 90 лв./46.02 евро | 30 лв./15.34 евро |
| **32. Ремонт на компютри, компютърна и друга електронна офис техника (копирни апарати, факс апарати, принтери и други)**- данъкът се определя според местонахождението на обекта. |
|   | 865 лв./442.27 евро | 300 лв./153.39 евро |
| **33. Игри с развлекателен или спортен характер**- данъкът се определя за брой съоръжения според местонахождението на обекта, както следва: |
| а) За развлекателни игрални автомати и други игри, функциониращи с монета или жетон, размерът на данъка за брой съоръжение е: |
|   | 146 лв./74.65 евро | 100 лв./51.13 евро |
| б) За минифутбол, тенис на маса, хвърляне на стрели, пейнтбол и спийдбол, минибаскетбол, бридж, табла, размерът на данъка за брой съоръжение е: |
|   | 17 лв./8.69 евро | 8 лв./4.09 евро |
| в) За зали за боулинг и кегелбан - данъкът за игрален коридор, и билярд -данъкът за маса е: |
|   | 72 лв./36.81 евро | 40 лв./20.45 евро |
| **34. Фитнес центрове и спортни зали -** данъкът се определя според местонахождението на обекта, както следва: |
| **за 1 кв.м** | 2,50 лв./1.28 евро | 1,50 лв./0.77евро |
| **и за един фитнес уред** | 540 лв./276.10 евро | 300 лв./153.39 евро |
| **35. Химическо чистене, пране и гладене -** данъкът се определя на брой съоръжения според местонахождението на обекта: |
|   | 243 лв./124.24 евро | 133 лв./68 евро |
| **36. Мелничарски услуги:** |
| а) За мелници за брашно - данъкът се определя в размер на 18 лв./9.20 евро на линеен сантиметър от дължината на млевната линия. |
| б) За мелници за фураж стационарни - данъкът се определя в размер на 600 лв./306.78 евро |
| **37. Услуги с атрактивен характер:** |
| а) корабчета | 750 лв./383.47 евро на брой |
| б) лодки | 450 лв./230.08 евро на брой |
| в) яхти | 900 лв./460.16 евро на брой |
| г) джетове | 900 лв./460.16 евро на брой |
| д) влакчета | 30 лв./15.34 евро на място |
| е) файтони | 75 лв./38.35 евро на място |
| ж) водни ски, водни планери и сърфове, водни колела, включително надуваеми, водни увеселения | 150 лв./76.69 евро на брой оборудване |
| з) зимни ски (включително ски-екипировка), зимни кънки, сноубордове, шейни | 150 лв./76.69 евро на брой оборудване |
| и) въртележки, виенски колела, блъскащи се колички, велосипеди и рикши | 150 лв./76.69 евро на място |
| к) детски колички и моторчета | 150 лв./76.69 евро на брой |
| л) стрелбища | 300 лв./153.39 евро на брой стрелбище |
| **38. Обучение на водачи на моторни превозни средства**- данъкът се определя за брой моторно превозно средство в следните размери: |
| **а) мотопеди, мотоциклети** | 350 лв./178.95 евро | 200 лв./102.26 евро |
| **б) други МПС** | 700 лв./357.90 евро | 400 лв./204.52 евро |
| **39. Услуги "Пътна помощ" на пътни превозни средства**- данъкът се определя в размер на 2000 лв./1022.58 евро за брой моторно превозно средство. |
| **40. Услуги със земеделска и горска техника**- данъкът се определя за брой техника, както следва: |
| **а) комбайн -** 330 лв./168.73 евро |
| **б) трактори, тракторни ремаркета, самоходни шасита и други самоходни и самодвижещи се машини** - 110 лв./56.24 евро |
| **в) прикачни, навесни и стационарни машини** -11 лв./5.62 евро |